മോദി റോമില് ഗാന്ധി പ്രതിമയില് പുഷ്പാര്ച്ചന നടത്തി റോം: ജി20 ഉച്ചകോടിക്കായി റോമിലെത്തിയ പ്രധാനമന്ത്രി നരേന്ദ്രമോദി ഗാന്ധി പ്രതിമ സന്ദര്ശിച്ചു. ഗാന്ധി പ്രതിമയില് പുഷ്പാര്ച്ചന നടത്തിയ അദ്ദേഹം റോമിലെ ഇന്ത്യന് സമൂഹവുമായും സംവാദിച്ചു. ഇറ്റലിയിലെ റോമിലെ പിയാസ ഗാന്ധിയിലുള്ള മഹാത്മാഗാന്ധിയുടെ പ്രതിമയിലാണ് നരേന്ദ്രമോദി പുഷ്പാഞ്ജലി അര്പ്പിച്ചത്. ലോകത്തെ പ്രചോദിപ്പിച്ചുകൊണ്ടിരിക്കുന്ന ആദര്ശങ്ങളുള്ള മഹാത്മാവായ ബാപ്പുവിനെ സ്മരിക്കുന്നു. വിദേശകാര്യ മന്ത്രാലയത്തിന്റെ ഔദ്യോഗിക വക്താവ് അരിന്ദം ബാഗ്ചി ട്വീറ്റ് ചെയ്തു. വ്യാഴാഴ്ചയാണ് നരേന്ദ്രമോദി റോമിലെത്തിയത്.അതേസമയം, മോദി മാര്പ്പാപ്പയുമായി ശനിയാഴ്ച ഉച്ചയ്ക്ക് ഇന്ത്യന് സമയം ഒന്നോടെ കൂടിക്കാഴ്ച നടത്തും. നെഹ്റു, ഇന്ദിരാഗാന്ധി, ഐ.കെ. ഗുജ്റാള്, എ.ബി. വാജ് പേയി എന്നിവര്ക്ക് ശേഷം വത്തിക്കാനിലെത്തി മാര്പ്പാപ്പയെ കാണുന്ന അഞ്ചാമത്തെ ഇന്ത്യയുടെ പ്രധാനമന്ത്രിയാണ് നരേന്ദ്ര മോദി. സെന്റ്പീറ്റേഴ്സ് ബസലിക്കയ്ക്ക് സമീപത്ത് വത്തിക്കാന് പാലസിലായിരിക്കും കൂടിക്കാഴ്ച നടക്കുക.